2. Et solvensstøttevindue inden for rammerne af Den Europæiske Fond for Strategiske Investeringer (EFSI)

5. Forhøjelse af kapitalen i Den Europæiske Investeringsfond

6. Finansiering

7. Sammenfattende oversigt opdelt efter udgiftsområde i den flerårige finansielle ramme

BEGRUNDELSE

1. Indledning

Formålet med forslaget til ændringsbudget (FÆB) nr. 6 for 2020 er at stille 11 540,0 mio. EUR i forpligtelsesbevillinger og 6 540,0 mio. EUR i betalingsbevillinger til rådighed for at tage hensyn til indvirkningen af de lovgivningsforslag, som Kommissionen vedtog den 27., 28. og 29. maj inden for rammerne af Den Europæiske Unions pakke om økonomisk genopretning, og at supplere forslaget til revision af forordningen om den flerårige finansielle ramme for 2020.

2.Et solvensstøttevindue inden for rammerne af Den Europæiske Fond for Strategiske Investeringer (EFSI)

Forslaget om ændring af EFSI-forordningen omfatter oprettelsen af et specifikt solvensstøtteinstrument, med hvilket der skal mobiliseres privat kapital for at støtte solvensen i virksomheder, der er ramt af covid-19-krisen, med henblik på at genetablere den normale drift og fremme en bæredygtig og rentabel forretningsmæssig kurs, bevare arbejdspladser og opretholde de europæiske virksomheders konkurrenceevne. Bevillingerne skal øge garantifonden for EFSI for at støtte de garantier, der ydes under det nye solvensstøttevindue, øge bevillingsrammen for Det Europæiske Centrum for Investeringsrådgivning og Den Europæiske Portal for Investeringsprojekter med henblik på solvensstøtteforanstaltninger og gøre det muligt at indføre solvensstøtteinstrumentet allerede i 2020.

Der foreslås udgifter til administrativ støtte til dækning af omkostningerne vedrørende risikoanalyse og rapportering, fastlæggelse og overvågning af regler for overholdelse samt IT.

EUR Budgetpost Betegnelse Forpligtelsesbevillinger Betalingsbevillinger Sektion III — Kommissionen 01 01 04 01 Udgifter til støttefunktioner i forbindelse med Den Europæiske Fond for Strategiske Investeringer (EFSI) 2 000 000 2 000 000 01 04 05 02 Garantifonden for EFSI — solvensstøtteinstrument-vinduet 4 980 000 000 2 490 000 000 01 04 06 02 EIAH og EIPP — solvensstøtteinstrument-vinduet 18 000 000 8 000 000 I alt 5 000 000 000 2 500 000 000

3. Styrkelse af Den Europæiske Fond for Bæredygtig Udvikling (EFSD)

Inden for rammerne af reaktionen på covid-19-pandemien og dens konsekvenser blev der foreslået en ændring af EFSD-forordningen. Ved at stille yderligere midler til rådighed for EFSD inden for rammerne af den nuværende flerårige finansielle ramme øges dens kapacitet til at yde garantier i partnerlandene, således at der kan reageres hurtigere på covid-19-pandemien i disse regioner. Ændringen udvider det geografiske anvendelsesområde til Vestbalkan og forlænger også den investeringsperiode, inden for hvilken der kan indgås EFSD-garantiaftaler vedrørende støtte til finansierings- og investeringsforanstaltninger, med et år indtil den 31. december 2021.

Til udvidelsen af forordningen foreslås der et begrænset beløb i udgifter til administrativ og teknisk støtte, navnlig for at udvide anvendelsesområdet for EFSD's kontrakter om støtte til også at omfatte Vestbalkan.

EUR Budgetpost Betegnelse Forpligtelsesbevillinger Betalingsbevillinger Sektion III — Kommissionen 01 01 04 02 Udgifter til støttefunktioner i forbindelse med Den Europæiske Fond for Bæredygtig Udvikling (EFSD) 1 000 000 1 000 000 01 03 08 02 Tilførsler til EFSD-garantifonden — reaktion på covid-19-udbruddet 1 039 000 000 1 039 000 000 I alt 1 040 000 000 1 040 000 000

4. Oprettelse af det nye REACT-EU-initiativ

Inden for rammerne af REACT-EU-initiativet kan medlemsstaterne anvende yderligere beløb under målet om investeringer i vækst og beskæftigelse fra Den Europæiske Fond for Regionaludvikling (EFRU) eller Den Europæiske Socialfond (ESF) til at støtte operationer, der fremmer kriseafhjælpning i forbindelse med covid-19-pandemien i de regioner, hvor økonomien og beskæftigelsen i højere grad er blevet ramt, og forberede genopretningen af deres økonomier, eller til frivilligt at øge tildelingen til programmer, der modtager støtter fra Den Europæiske Fond for Bistand til de Socialt Dårligst Stillede.

EUR Budgetpost Betegnelse Forpligtelsesbevillinger Betalingsbevillinger Sektion III — Kommissionen 04 02 59 Den Europæiske Socialfond — finansiering inden for rammerne af REACT-EU 1 494 750 000 747 375 000 04 02 63 03 Den Europæiske Socialfond — operationel teknisk bistand — finansiering inden for rammerne af REACT-EU 5 250 000 2 625 000 04 06 03 01 Den Europæiske Fond for Bistand til de Socialt Dårligst Stillede — aktionsudgifter — finansiering inden for rammerne af REACT-EU p.m. p.m. 04 06 03 02 Den Europæiske Fond for Bistand til de Socialt Dårligst Stillede — operationel teknisk bistand — finansiering inden for rammerne af REACT-EU p.m. p.m. 13 03 59 Den Europæiske Fond for Regionaludvikling (EFRU) — finansiering inden for rammerne af REACT-EU 3 487 750 000 1 743 875 000 13 03 65 03 Den Europæiske Fond for Regionaludvikling (EFRU) — operationel teknisk bistand — finansiering inden for rammerne af REACT-EU 12 250 000 6 125 000 I alt 5 000 000 000 2 500 000 000

På grund af de usædvanlige omstændigheder foreslås der specifikke regler for gennemførelsen af REACT-EU-betalingsbevillingerne (høj grad af første forfinansiering, 100 % EU-samfinansiering). Disse ressourcer skal programmeres under en eller flere nye, særskilte prioritetsakser eller, hvis det er relevant, under et nyt særskilt operationelt program. Budgetstrukturen tilpasses i overensstemmelse hermed: For at muliggøre en gennemsigtig gennemførelse af REACT-EU-initiativet og rapportering herom vil der blive oprettet tre nye budgetposter, to for ESF og Den Europæiske Fond for Bistand til de Socialt Dårligst Stillede under titel 04 (Beskæftigelse, sociale anliggender, arbejdsmarkedsforhold og inklusion) og en for EFRU under titel 13 (Regionalpolitik og bypolitik). Opdelingen mellem budgetposterne for ESF og for EFRU er foreløbig, da den endelige tildeling pr. fond først vil være kendt, når programmerne vedtages.

5. Forhøjelse af kapitalen i Den Europæiske Investeringsfond